《寒夜拥炉效范陆体时小屋料理初毕》
清代·文昭

坐拥重衾覆暖炉，一龛如橘蛰潜夫。青毡小叠红藤几，素壁高张碧海图。

盘篆烟中烧柏子，煮茶声里睡狸奴。新诗改罢还思酒，絮督家僮犯夜沽。

作者简介：（1680—约1732）宗室，字子晋，号芗婴居士、北柴山人。居室名紫幢轩。王士禛诗弟子，诗格与之相似。身有残疾，不能行走。有《紫幢轩诗》。